***Školský klub detí pri Základnej škole ,***

***Námestie A. H. Šklultétyho 9, Veľký Krtíš***

***Motto***

*Deti* [*milujú*](http://sk.wikiquote.org/wiki/Milovanie) *toho, kto ich miluje; a kto nemôže milovať, veľmi málo dosiahne pri* [*výchove*](http://sk.wikiquote.org/wiki/V%C3%BDchova)*. (*[*Johann Wolfgang von Goethe*](http://sk.wikiquote.org/wiki/Johann_Wolfgang_von_Goethe)*)*

***VÝCHOVNÝ PROGRAM***

**Školský klub detí pri Základnej škole,**

**Námestie A. H. Škultétyho 9, Veľký Krtíš**

**Výchovný program**

Forma výchovy a vzdelávania **poldenná** Druh školského zariadenia **štátne** Výchovný jazyk **slovenský** Dátum prerokovania v pedagogickej rade

Dátum prerokovania v rade školy

Schválený **od 04.09.2023**

Platnosť výchovného programu **od 05.09.2023**

Zriaďovateľ **Mesto Veľký Krtíš**

**Komenského 4**

**99001 Veľký Krtíš**

**Vo Veľkom Krtíši dňa 4.9.2023**

**Mgr. Jozef Cuper**

Riaditeľ školy

Obsah

[2. Vymedzenie vlastných cieľov a poslania výchovy 4](#_Toc145451724)

[2.1. Charakteristika školského klubu detí 4](#_Toc145451725)

[2.2. Charakteristika a počty detí v školskom klube detí 4](#_Toc145451726)

[2.3. Zapojenie do projektov 5](#_Toc145451727)

[2.4. Spolupráca s rodičmi a inými subjektami 5](#_Toc145451728)

[2.5. Ciele školského klubu detí 5](#_Toc145451729)

[2.6. Charakteristika Výchovného program 6](#_Toc145451730)

[2.7. Kľúčové kompetencie 6](#_Toc145451731)

[3. Formy výchovy a vzdelávania 9](#_Toc145451732)

[4. Výchova a vzdelávanie v tematických oblastiach 9](#_Toc145451733)

[4.1 Charakteristika a ciele tematických oblastí výchovy 10](#_Toc145451734)

[4.1.1 Komunikácia a práca s informáciami 10](#_Toc145451735)

[4.1.2 Sebarozvoj a svet práce 11](#_Toc145451736)

[4.1.3 Zdravie a subjektívna pohoda 12](#_Toc145451737)

[4.1.4 Spoločnosť a príroda 13](#_Toc145451738)

[4.1.5 Kultúra a umenie 14](#_Toc145451739)

[5. Výchovný plán 15](#_Toc145451740)

[5.1. Zoznam oblastí výchovy s vymedzením najmenšieho počtu výchovno- vzdelávacích činností 16](#_Toc145451741)

[5.2. Špecifické oddelenia 17](#_Toc145451742)

[5.3. Základné výchovné oddelenia pre školský rok 2023/2024 17](#_Toc145451743)

[6. Výchovný jazyk 17](#_Toc145451744)

[7. Personálne zabezpečenie 17](#_Toc145451745)

[8. Materiálno-technické a priestorové podmienky 18](#_Toc145451746)

[9. Podmienky na zaistenie bezpečnosti a ochrany zdravia detí 18](#_Toc145451747)

[10. Vnútorný systém kontroly a hodnotenia detí 18](#_Toc145451748)

[11. Vnútorný systém kontroly a hodnotenia zamestnancov 19](#_Toc145451749)

[12. Požiadavky na profesionálny rozvoj pedagogických zamestnancov 19](#_Toc145451750)

[Prílohy k Výchovnému programu ŠKD 21](#_Toc145451751)

# 2. Vymedzenie vlastných cieľov a poslania výchovy

## 2.1. Charakteristika školského klubu detí

Školský klub detí pri Základnej škole, Námestie A. H. Škultétyho 9, Veľký Krtíš je školské zariadenie, ktorého činnosť je zameraná na uspokojovanie sociálnych potrieb detí prostredníctvom výchovno-vzdelávacích, oddychových, záujmových a rekreačných činností. Pracuje ako súčasť základnej školy. Poskytuje výchovu a vzdelávanie deťom mladšieho aj staršieho školského veku, deťom so špeciálnymi výchovno-vzdelávacími potrebami aj individuálne začleneným deťom.

Jeho cieľom je :

 zabezpečovať záujmové vzdelávanie pre deti podľa Výchovného programu

 zabezpečovať prípravu na vyučovanie

 uspokojovať a rozvíjať záujmy v čase mimo vyučovania

Pre svoju každodennú činnosť využíva priestory tried 1. stupňa, školský dvor, ihrisko. ktoré je súčasťou areálu školy. Poloha školy umožňuje využitie okolitého prostredia k činnostiam v prírode.

Pedagogická činnosť v školskom klube detí je zameraná na všestranné formovanie osobnosti dieťaťa. V budúcnosti sa chceme viac zamerať na programy podporujúce zdravie a pohyb detí. Zdravie považujeme za podmienku umožňujúcu udržateľnosť hodnotného života.

## 2.2. Charakteristika a počty detí v školskom klube detí

Školský klub detí navštevujú deti, ktoré plnia povinnú školskú dochádzku v základnej škole. Pracuje ako súčasť ZŠ a nachádza sa v budove školy. Skladá sa z heterogénnych oddelení. Výchovný program sa vzťahuje na všetky typy oddelení s prihliadnutím na schopnosti a zručnosti detí.

V budúcnosti chceme zvýšiť počet detí navštevujúcich ŠKD, ktoré nemajú vo svojom rodinnom prostredí vytvorené tie najlepšie podmienky pre svoj vývin, výchovu a vzdelávanie. Jedná sa predovšetkým o deti zo sociálne znevýhodneného prostredia.

## 2.3. Zapojenie do projektov

V rámci školského klubu detí vytvárame podmienky pre rôzne športové aktivity detí, ktoré sú dôležité pre ich správny vývin.

Projekty, do ktorých sa školský klub detí zapája sú kultúrne programy, ekologické programy, projekty zamerané na dopravnú výchovu detí, zdravú výživu, športové popoludnia a iné, z ktorých niektoré sú celoškolskými projektmi a v rámci školského klubu sa v spolupráci s učiteľmi rozpracovávajú.

## 2.4. Spolupráca s rodičmi a inými subjektami

Školský klub detí spolupracuje s rodičmi prostredníctvom :

* aktivít organizovaných školou
* aktivít organizovaných školským klubom
* radou rodičov
* radou školy
* individuálnych stretnutí

Spolupráca je na veľmi dobrej úrovni a spočíva v rôznych formách pomoci pri zabezpečovaní a príprave tradičných športových a kultúrnych podujatí ŠKD ako sú Deň rodiny, Vianočné trhy, Majáles,Bež ako blázon, Pečie celé ŠKD,Deň detí, Deň otvorených dverí, Mesiac úcty k starším, Deň učiteľov a iné.

1. Spolupráca s inými subjektami :

* Materské školy Veľký Krtíš
* Domov dôchodcov a domov sociálnych služieb Veľký Krtíš
* Zariadenie pre seniorov Veľký Krtíš
* Zariadenie pre seniorov Sklabiná,D.Plachtince
* Mestký úrad Veľký Krtíš
* Polícia
* Hasiči
* Zachranári

## 2.5. Ciele školského klubu detí

Školský klubu detí poskytuje východiskovú bázu pre postupné rozvíjanie kľúčových kompetencií detí ako základu všeobecného vzdelania prostredníctvom nasledujúcich cieľov:

* rozvíjať komunikačné , sociálne, občianske a kultúrne kompetencie detí
* rozvíjať kompetencie k zmysluplnému využívaniu voľného času
* vytvárať priestor pre tvorivé aktivity
* poskytovať deťom priame zážitky
* určovať pravidlá a kontrolovať ich dodržiavanie

- motivovať k dobrovoľnosti a tým k spokojnosti s pobytom v ŠKD

* podporovať rozvoj intrapersonálnych a interpersonálnych spôsobilostí, účinne spolupracovať, rozvíjať si sociálnu vnímavosť a citlivosť k ostatným deťom, učiteľom, rodičom a ostatným ľuďom a k svojmu širšiemu prírodnému a kultúrnemu okoliu,
* naučiť deti uplatňovať svoje práva a súčasne plniť svoje povinnosti, niesť zodpovednosť za svoje zdravie a aktívne ho chrániť a upevňovať.

**Hlavným cieľom výchovy** v ŠKD je rozvíjanie kľúčových kompetencií, ktoré deti získavajú vo vzdelávaní v škole, ktoré by im umožnili realizovať sa v živote ako aktívny občan schopný žiť v otvorenej informačnej spoločnosti, schopný tvorivo a kriticky myslieť, rýchlo a účinne riešiť problémy, chrániť svoje zdravie, životné prostredie a rešpektovať všeľudské etické hodnoty.

**Poslaním výchovy** v ŠKD je komplexný proces učenia a socializácie zameraný na dieťa s cieľom rozvíjať jeho osobnosť po stránke telesnej a duševnej, vytvárať priaznivé podmienky pre rozvoj vyšších motívov v správaní dieťaťa a formovať v ňom ušľachtilé hodnoty ako sú láska, úcta, rešpekt, rovnosť, sloboda ( ale nie na úkor druhých ), tolerancia, čestnosť, vzájomná pomoc a spolupráca, nenásilné riešenie konfliktov a pod.

## 2.6. Charakteristika Výchovného program

- vo svojej činnosti vychádza zo Školského vzdelávacieho programu, vytvára priestor pre také oblasti, na ktoré v Školskom vzdelávacom programe v súčasných učebných osnovách nie je veľký priestor napríklad tzv. prierezové témy

- vychádza z kľúčových kompetencií žiaka základnej školy podľa dokumentu ISCED 1 a koncepcie rozvoja školy

- variabilne reaguje na aktívne trávenie voľného času detí

## 2.7. Kľúčové kompetencie

Kompetencie detí ŠKD nadväzujú na kompetencie žiakov našej základnej školy, navzájom sa prelínajú a rozvíjajú v jednotlivých oblastiach výchovy. Sú výsledkom celkového výchovno - vzdelávacieho procesu v ŠKD.

**Kompetencie učiť sa učiť**

- rieši nové, neznáme úlohy a situácie

- získava schopnosť sebareflexie pri poznávaní svojich myšlienkových postupov

- zúčastňuje sa vedomostných súťaží

- prejavuje záujem o nové informácie

**Pedagogické stratégie: žiadať od detí, aby**

* hodnotili situácie, vyvodzovali dôsledky z výsledkov myslenia a činností, argumentovali, aktívne sa zapájali do besied, kvízov, súťaží, krúžkov, navštevovali výstavy, múzeá, knižnicu, pedagogické aktivity zamerané na hodnotenie situácií, vlastných aj cudzích výkonov, správania a javov, navodzovanie situácií s otvoreným koncom, aktivity, v ktorých sa učia deti nie prispôsobovať sa, ale rozvíjať ,využívanie zážitkových metód a foriem práce

**Komunikačné kompetencie**

* zrozumiteľne vyjadruje a obhajuje svoj názor
* vypočuje si opačný názor
* rozvíja si komunikačné schopnosti v oblasti moderných IKT
* prijíma spätnú väzbu

**Pedagogické stratégie**

* vysvetlenie, povzbudenie, hranie rolí, besedy, využitie situačnej metódy, práca

s počítačom, vlastná práca, prezentácia, riešenie úloh, tréning, individuálny prístup,

záujmový krúžok

**Sociálne kompetencie**

- pomenuje svoje potreby, city a pocity

- zvládne jednoduché stresové situácie

- vlastným postupom rieši jednoduché konflikty

- presadzuje autonómiu a práva svojej osobnosti

- rešpektuje úlohy skupiny

**Pedagogické stratégie**

- povzbudenie, rozprávanie, dramatizácia, hry na riešenie konfliktov, besedy, navodzovanie modelových situácií, využitie situačnej metódy pri riešení rôznych situácií, inscenačná metóda, kde deti zinscenujú určitú situáciu a v diskusii sa pokúsia nájsť východisko, nájsť riešenie problému, hry na vciťovanie, hry na úprimnosť

**Pracovné kompetencie**

- prejavuje samostatnosť vo vypracovaní domácich úloh

- plánuje a hodnotí svoje činnosti

- prijíma nové informácie a poznatky

- dokončí prácu

- kultivuje svoju vytrvalosť

- plní si svoje povinnosti

- ovláda jednoduché manuálne zručnosti a samoobslužné činnosti potrebné pre praktický život

- rozvíja manuálne zručnosti

**Pedagogické stratégie**

- povzbudenie, tréning, hodnotenie, aktivizácia, motivácia, kooperačné hry, tvorivé dielne, činnosti s využitím nových pracovných techník, materiálov, vlastná práca, záujmový krúžok

**Občianske kompetencie**

- uvedomuje si potrebu rešpektovania práv a slobôd iných osôb

- uvedomuje si potrebu prijatia zodpovednosti za svoje správanie

- je otvorený primeranému participovaniu na živote v oddelení

- prejavuje úctu k rodičom a k starším osobám

**Pedagogické stratégie**

- individuálny prístup, návšteva divadelných predstavení, film, hranie rolí, hry na vciťovanie, aktívny prístup k príprave programov, spoločné podujatia

**Kultúrne kompetencie**

- pozná kultúrne pamätihodnosti okolia a regionu

- rozlišuje kultúrne a nekultúrne správanie

-- rešpektuje iné kultúry a zvyky

- prijíma kultúrne podnety

- je otvorený podieľať sa na kultúrnych podujatiach v skupine

-- ovláda základy kultúrneho správania

**Pedagogické stratégie**

- záujmový krúžok, tvorivé dielne, kultúrne programy, vysvetlenie, motivácia, návšteva kultúrneho podujatia, ukážky, výstava prác, exkurzia, výtvarné stvárnenie zážitku

**Kompetencie k využívaniu voľného času**

- vie účelne tráviť voľný čas

- vie si vybrať svoje záujmy

- vie odmietnuť nevhodné podnety pre trávenie voľného času

**Pedagogické stratégie**

záujmové krúžky, vysvetlenie, motivácia, individuálny prístup, tréning

# 3. Formy výchovy a vzdelávania

V školskom klube detí **uplatňujeme poldennú** formu výchovy a vzdelávania, ktorá je prispôsobená vyučovaciemu procesu.

# ***4. Výchova a vzdelávanie v tematických oblastiach***

**Tematické oblasti výchovy**

Obsahovú dimenziu výchovy mimo vyučovania reprezentujú tri piliere – personalizácia, inklúzia a subjektívna pohoda, ktoré sú obsiahnuté v tematických oblastiach výchovy. Štátny výchovný program pre školský klub detí 4

Tematické oblasti výchovy sú:

**1. Komunikácia a práca s informáciami**

**2. Sebarozvoj a svet práce**

**3. Zdravie a subjektívna pohoda**

**4. Spoločnosť a príroda**

**5. Kultúra a umenie**

Výchovno-vzdelávacia činnosť v školských kluboch detí je vnútorne prepojená s obsahom a cieľmi základného vzdelávania. Tematické oblasti výchovy sú kompatibilné so vzdelávacími oblasťami základného vzdelávania.

V tematickej oblasti výchovy Komunikácia a práca s informáciami sú integrované dve vzdelávacie oblasti – oblasť Jazyk a komunikácia a oblasť Matematika a práca s informáciami.

Tematická oblasť výchovy Sebarozvoj a svet práce je kompatibilná so vzdelávacou oblasťou Človek a svet práce.

Tematická oblasť výchovy Zdravie a subjektívna pohoda súvisí so vzdelávacou oblasťou Zdravie a pohyb.

V tematickej oblasti výchovy Spoločnosť a príroda sú integrované dve vzdelávacie oblasti – Človek a spoločnosť a Človek a príroda.

Tematická oblasť výchovy Kultúra a umenie je kompatibilná so vzdelávacou oblasťou Umenie a kultúra.

Ciele tematických oblastí výchovy sú prispôsobené požiadavkám 21. storočia, záujmom a potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.).

V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a obohatenie v rámci výchovných programov školských zariadení. Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život.

Na úrovni plánovania obsahu výchovy a vzdelávania v konkrétnych školských kluboch detí sa odporúča vzájomné prelínanie a striedanie tematických oblastí výchovy.

Tematické oblasti výchovy je možné implementovať v rámci všetkých druhov činností, s rešpektovaním zabezpečenia psychohygieny detí a ich oddychu v čase mimo vyučovania a v čase školských prázdnin.

V školskom klube detí sa realizujú najmä oddychová a rekreačná činnosť, záujmová činnosť a príprava na vyučovanie.

## 4.1 Charakteristika a ciele tematických oblastí výchovy

### 4.1.1 Komunikácia a práca s informáciami

*Charakteristika (opis) tematickej oblasti výchovy*

Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy.

Riešenie konfliktov, aktívne počúvanie, prezentačné zručnosti.

Kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií, overovanie informácií.

Čitateľská, matematická a digitálna gramotnosť.

|  |  |
| --- | --- |
|  | ***Ciele tematickej oblasti výchovy Komunikácia a práca s informáciami*** |
| **1.** | Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia. |
| **2.** | Vyjadrovať názory ústnou aj písomnou formou v súlade s komunikačnou situáciou, v rôznom komunikačnom prostredí. |
| **3.** | Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu. |
| **4.** | Aplikovať informatickú kultúru založenú na rešpektovaní právnych a etických zásad používania IKT a mediálnych produktov |
| **5.** | Používať kritické a analytické myslenie pri poznávaní nebezpečenstva internetu a online prostredia ( dostupnosť informácií, strata súkromia, otvorenosť k ľuďom). |
| **6.** | Rozvíjať jazykové a komuniakčné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania. |
| **7.** | Osvojovať si komunikačnú etiku. |
| **8.** | Využívať matematické myslenie a logické operácie v každodennom živote a štúdiu. |

### 4.1.2 Sebarozvoj a svet práce

*Charakteristika (opis) tematickej oblasti výchovy*

Personalizácia – priestor pre objavovanie a definovanie seba.

Sebadôvera, sebapoznávanie – kto som, kým sa chcem stať, o čom snívam.

Manažment času (angl. time management), sebadisciplína, pevná vôľa.

Budovanie „mojej značky“ – prezentovanie seba.

Mäkké zručnosti (angl. soft skills) – tímová spolupráca, kooperácia, asertivita, tvorivé myslenie, empatia.

Riešenie konfliktov, správne sa rozhodovať, vyjednávanie, atraktivita povolaní, nové pracovné pozície, digitalizácia a informatizácia.

|  |  |
| --- | --- |
|  | ***Ciele tematickej oblasti výchovy Sebarozvoj a svet práce*** |
| 1. | Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba. |
| 2. | Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a asertivity. |
| 3. | Zapájať sa úspešne do bežného života rozvíjaním zručností finančnej gramotnosti. |
| 4. | Aplikovať metakognitívne stratégie pri postupoch vlastného učenia sa. |
| 5. | Využívať vlastné záujmy na podporu sebarealizácie a voľby povolania. |
| 6. | Aplikovať zručnosti kooperácie a spolupráce ako člen tímu, sociálnej skupiny. |
| 7. | Nadobúdať pracovné zručnosti v rôznych oblastiach ľudskej činnosti. |
| 8. | Byť zodpovedný za pracovné úlohy – dokončiť začatú prácu. |

### 4.1.3 Zdravie a subjektívna pohoda

*Charakteristika (opis) tematickej oblasti výchovy*

Fyzické zdravie, duševné zdravie, zdravý životný štýl, životospráva, šport, cvičenie, režim dňa.

Motivácia, ašpirácie, túžby.

Postoje, názory.

Sila prítomného okamihu, prežívanie svojej pozície – člena tímu, skupiny ako časť rastu, života.

Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.

Pocit šťastia – čo ma robí šťastným, čo mi prináša radosť.

Pocit spokojnosti – zmysel života.

Skutočný život a virtuálna realita.

|  |  |
| --- | --- |
|  | ***Ciele tematickej oblasti výchovy Zdravie a subjektívna pohoda*** |
| 1. | Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej a športovej výchovy. |
| 2. | Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami. |
| 3. | Získať informácie o zdravom životnom štýle a uspokojiť svoje fyzické potreby (spánok, strava, pohyb, odpočinok ) vo svojom dennom režime. |
| 4. | Využívať svoje osobné záujmy na vlastnú sebarealizáciu a relaxáciu. |
| 5. | Využívať svoj talent a nadanie na vyjadrovanie svojej životnej spokojnosti. |
| 6. | Mať pozitívny vzťah k pohybovým aktivitám a športu s ich pravidelným začlenením do denného režimu. |
| 7. | Získať informácie o situáciách ohrozujúcich zdravie a vedieť poskytnúť prvú pomoc na veku primeranej úrovni. Poznať dôležité linky pomoci. |
| 8. | Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi. |
| 9. | Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi. |
| 10. | Získať správne návyky držania tela a mať kultivovaný pohybový prejav. |
| 11. | Nadobudnúť odolnosť a zdravé sociálne návyky ako prevenciu pred rizikovým správaním. |

### 4.1.4 Spoločnosť a príroda

*Charakteristika (opis) tematickej oblasti výchovy*

Hodnoty v spoločnosti, sloboda, demokracia, práva a povinnosti. Ľudské práva.

Sociálne znevýhodnené (vylúčené) skupiny.

Inkluzívny prístup k životu – prijatie druhého za partnera, spoločníka, spolutvorcu. Medziľudské vzťahy, tolerancia, akceptácia, rešpektovanie, dialóg, konsenzus, kompromis, lojalita.

Trvalo udržateľný rozvoj.

Planéta Zem.

Vesmír.

Globálne problémy ľudstva.

|  |  |
| --- | --- |
|  | ***Ciele tematickej oblasti výchovy Spoločnosť a príroda*** |
| 1. | Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti. |
| 2. | Upevňovať vlastné poznanie a aplikáciu spoločenských, kultúrnych a právnych noriem v správaní voči okoliu. |
| 3. | Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore s demokratickými hodnotami a spoločenskými normami). |
| 4. | Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich so spoločenskými alebo globálnymi výzvami. |
| 5. | Demonštrovať zásady environmentálneho prístupu k životnému prostrediu. |
| 6. | Rozvíjať abstraktné myslenie smerujúce k pochopeniu podstaty témy a aj experimentovanie a bádanie. |
| 7. | Zapájať sa do výberu a realizácie dobrovoľníckych aktivít. |

### 4.1.5 Kultúra a umenie

*Charakteristika (opis) tematickej oblasti výchovy*

Kultúrne dedičstvá – tradície, zvyky, obyčaje.

Rozmanitosť a vplyv iných kultúr.

Národná hrdosť, vlastenectvo. Slovensko – moja krajina.

Náboženstvá.

Národnostné menšiny.

Umenie – výtvarné, hudobné, literárno-dramatické.

Sebavyjadrenie cez umenie.

|  |  |
| --- | --- |
|  | ***Ciele tematickej oblasti výchovy Kultúra a umenie*** |
| 1. | Aplikovať podnety moderného výtvarného umenia, podnety inšpirované dejinami umenia, podnety architektúry, podnety fotografie, podnety videa a filmu, podnety elektronických médií, podnety dizajnu a remesiel, podnety speváckej a inštrumentálnej činnosti, podnety iných oblastí poznávania sveta pri vlastnom experimentovaní, rozvíjaní tvorivosti a kreativity postavených na vlastnom zážitku a skúsenosti. |
| 2. | Nadobudnúť interkultúrne kompetencie a uvedomovať si vzájomný vplyv rôznych kultúr na Slovensku v kontexte histórie a súčasnosti. |
| 3. | Využívať rôzne formy umenia (hudobné, výtvarné, dramatické, tanečné) na vlastné sebavyjadrenie, originálne reflexie skutočnosti, schopnosti kritického čítania a interpretácie. |
| 4. | Prejavovať vzťah k ľudovým tradíciám, ochrane a poznávaní kultúrneho dedičstva, poznávaniu kultúrnych hodnôt umenia. |
| 5. | Využívať pri komunikácii a interakcii s ľuďmi poznatky o kultúrach, náboženstve a tradíciách národnostných menšín žijúcich na Slovensku. |
| 6. | Vnímať umenie a kultúru na základe súčasných kultúrnych procesov a aktuálnych problémov, chápať význam estetických faktorov a estetickej činnosti v každodennom živote, význam umenia v živote jednotlivca a spoločnosti. |
| 7. | Rozvíjať poznanie seba ako euroobčana v oblasti kultúry, využívať skúsenosti muzeálnej a galerijnej pedagogiky. |

# 5. Výchovný plán

Výchovný plán stanovuje skladbu výchovno-vzdelávacej činnosti (VVČ) v jednotlivých výchovných oddeleniach na obdobie školského roka. Určuje minimálny počet VVČ v jednotlivých oblastiach výchovy, ktoré vychovávateľky zrealizujú v školskom roku.

**Sebaobslužné činnosti**

 obed, kultúra stolovania

 zásady slušného správania

 kultúra obliekania, ochrana zdravia sezónnym oblečením

 praktické činnosti

**Oddychové činnosti**

 krátkodobé činnosti zamerané na oddych

 počúvanie hudby, počúvanie rozprávky

 pozeranie rozprávky

 čítanie

 spoločenské, konštruktívne ,tvorivé hry

 relaxačné cvičenia, relaxačné chvíľky

 rozhovory, komunitný kruh

**Rekreačné činnosti**

 relaxačný charakter

 pobyt vonku, pobyt v prírode, vychádzky, exkurzie

 kolektívne , loptové a pohybové hry

 hry s hračkami

**Režimové momenty**

 momenty uplatňované pri zmene činnosti a podľa individuálnych požiadaviek

režimu dňa detí – individuálny charakter, individuálne činnosti

 krúžky v škole

 odchod, návrat do umeleckej školy, jazykovej školy a pod.

 presuny detí

 obliekanie ,vyzliekanie

 odchod na vychádzku

**Príprava na vyučovanie**

 upevňovanie učiva na základe požiadaviek školského vzdelávacieho

programu

 písanie úloh

 didaktické hry

 čítanie

 ústne precvičovanie

 práca s odbornou literatúrou, slovníkmi

Vychovávateľka koordinuje VVČ tak, aby sa v priebehu dňa striedal odpočinok a relax so vzdelávaním (príprava na vyučovanie), či záujmovými a výchovno- vzdelávacími aktivitami.

## 5.1. Zoznam oblastí výchovy s vymedzením najmenšieho počtu výchovno- vzdelávacích činností

|  |  |  |  |  |  |
| --- | --- | --- | --- | --- | --- |
| **Por.**  **č.** | **Oblasť výchovy** | **NPVH**  **1. ročník** | **NPVH**  **2. ročník** | **NPVH**  **3. ročník** | **NPVH**  **4. ročník** |
| 1. | **Vzdelávacia** | 130 | 130 | 130 | 130 |
| 2. | **Sebarozvoj a svet práce** | 34 | 34 | 34 | 34 |
| 3. | **Spoločnosť a príroda** | 35 | 35 | 35 | 35 |
| 4. | **Komunikácia a práca s informáciami** | 33 | 33 | 33 | 33 |
| 5. | **Kultúra a umenie** | 36 | 36 | 36 | 36 |
| 6. | **Zdravie a subjektívna pohoda** | 58 | 58 | 58 | 58 |
|  | **SPOLU:** | 326 | 326 | 326 | 326 |

## 5.2. Špecifické oddelenia

|  |  |
| --- | --- |
| **Oddelenie** | **Vychovávateľka** |
| **Ranný klub** | podľa úväzku |
| **Stretávací klub / dlhá/** | podľa úväzku |

## 5.3. Základné výchovné oddelenia pre školský rok 2023/2024

|  |  |
| --- | --- |
| **Výchovné oddelenie** | **vychovávateľka** |
| 1. oddelenie | Mária Balková |
| 2. oddelenie | Helena Kováčová |
| 3. oddelenie | Mgr. Mária Bobišová |
| 4. oddelenie | Mgr. Jana Kalmárová |
| 5. oddelenie | Želmíra Pretzová |
| 6. oddelenie | Mgr. Beáta Trebuľová |

# 6. Výchovný jazyk

Výchovným jazykom v školských kluboch detí je štátny jazyk Slovenskej republiky – slovenský jazyk. V školských kluboch detí, v ktorých sa výchova a vzdelávanie uskutočňuje v jazyku príslušnej národnostnej menšiny, je súčasťou výchovno-vzdelávacej činnosti aj komunikácia v štátnom – slovenskom jazyku.

# 7. Personálne zabezpečenie

Výchovnú činnosť zabezpečujú vychovávateľky, ktoré svojím vzdelaním spĺňajú podmienky pedagogickej spôsobilosti.

Ich niekoľkoročná prax, vedomosti a skúsenosti v oblasti komunikácie s deťmi, rodičmi, učiteľmi, vedením školy, schopnosť motivovať činnosť, udržať si disciplínu, podnecovať a rozvíjať prirodzenú zvedavosť detí, ochota k ďalšiemu vzdelávaniu štúdiom a samoštúdiom aktuálnych vzdelávaní v danej oblasti, absolvovanie rôznych webinárov a štúdium literatúry a časopisov sú zárukou kvalitnej výchovno-vzdelávacej práce.

# 8. Materiálno-technické a priestorové podmienky

Pre svoju každodennú činnosť ŠKD využíva priestory školských tried 1. stupňa. Každá trieda je vybavená kobercom vzhľadom na to, že väčšina detí trávi čas hier na zemi. Priestor tried je vybavený nábytkom s rozmanitými hrami, stavebnicami, pomôckami na výtvarné a pracovno- technické činnosti, televízorom, CD prehrávačom, interktívnou tabuľou. Stravovanie žiakov je zabezpečené priamo v budove školy priestrannou jedálňou s dostatočným počtom stolov a stoličiek. Pre výchovno-vzdelávací proces má ŠKD k dispozícii knižnicu, ktorá sa nachádza priamo v budove školy

Pre vychovávateľky je v ŠKD zriadená miestnosť, na uskladnenie pomôcok kabinet a miestnosť na pomôcky pre pobyt vonku a materiály na záujmové činnosti.

# 9. Podmienky na zaistenie bezpečnosti a ochrany zdravia detí

- prostredie a vybavenie využívaných priestorov zodpovedá platným hygienickým a zdravotným normám a je prispôsobené vykonávaniu činností v ŠKD

- deti sú vedené k dodržiavaniu pravidiel bezpečného správania, sú vykonávané opatrenia

k minimalizácii vzniku úrazov

- bezpečnostným technikom sú pravidelne vykonávané kontroly vnútorných i vonkajších priestorov

- k dispozícii je lekárnička s kontaktom a lôžko pre prípad poskytnutia prvej pomoci

- deti sú vedené k dodržiavaniu pitného režimu

- režim dňa je zostavený podľa hygienických a bezpečnostných zásad

- s rozvrhom týždennej činnosti a o plánovaných aktivitách sú rodičia informovaní cez EDUPAGE a web stránky školy

- na web stránke školy je zverejnený Školský poriadok ŠKD

- podľa plánu školy v spolupráci so školským parlamentom ,inkluzívnym tímom školy sa deti zapájajú do aktivít školy a zúčastňujú sa rôznych podujatí, exkurzií, vychádzok a výletov

- na všetkých akciách školy a školského klubu je zabezpečený pedagogický dozor

# 10. Vnútorný systém kontroly a hodnotenia detí

Cieľom hodnotenia je získať spätnú väzbu a poskytnúť ju dieťaťu a jeho rodičom. Pri hodnotení dieťaťa budeme sledovať jeho úroveň dosahovania očakávaných výstupov v jednotlivých oblastiach výchovy / kompetencie dieťaťa/. Prevláda pozitívne hodnotenie čo vedie dieťa k záujmu a motivuje ho k akejkoľvek činnosti. Pochvalou a povzbudením dávame dieťaťu príležitosť prežiť pocit radosti z úspechu. Pri hodnotení detí aplikujeme metódy individuálneho prístupu, povzbudenia, pozorovania, rozhovoru a spolupráce

s rodičmi.

Podklady na hodnotenie získame týmito metódami a formami :

- pozorovaním

- rozhovormi s rodičmi, učiteľmi

- dotazníkmi zameranými na zisťovanie celkovej klímy, spokojnosti s fungovaním ŠKD

# 11. Vnútorný systém kontroly a hodnotenia zamestnancov

Súčasťou riadiacej práce v oblasti výchovy a vzdelávania detí je aj kontrolná činnosť s cieľom získať spätné informácie o úrovni výchovy a vzdelávania, analyzovať daný stav, prípadne navodiť zmeny. V tejto činnosti budeme vychádzať z plánu kontrolnej činnosti ako integrálnej súčasti systému riadenia školy.

**Kontrola bude zameraná na** :

 dodržiavanie psychohygienických zásad

 kontrolu kvality v procese výchovy a vzdelávania

 kontrolu pedagogickej dokumentácie

**Formy kontroly:**

 hospitačná činnosť

 pozorovanie

 rozhovor

**Hodnotenie práce** bude vychádzať zo systému kritérií, na základe ktorých bude zamestnávateľ motivovať a oceňovať vychovávateľky za dosiahnuté výsledky, kvalitu plnenia úloh ako aj vykonanie prác nad rámec ich pracovných povinností.

# 12. Požiadavky na profesionálny rozvoj pedagogických zamestnancov

Ďalšie vzdelávanie pedagogických zamestnancov má veľký dopad na celkovú úroveň kvality procesu výchovy a vzdelávania detí.

**Cieľom vzdelávania je :**

- podporovať ďalšie vzdelávanie pedagogických zamestnancov ako súčasť ich kariérneho rastu s cieľom zvyšovania kvality výchovy a vzdelávania v školských kluboch

- motivovať pre neustále sebavzdelávanie, vzdelávanie, zdokonaľovanie profesijnej spôsobilosti

- zdokonaľovanie zručností vo využívaní a práci s IKT

- získať zručnosť pre riešenie špecifických problémov vo výchove pri práci s deťmi zo sociálne znevýhodneného prostredia, deťmi so ŠVVP /s nadaním, s poruchami učenia…./

- podporovať samoštúdium odbornej literatúry rôznych časopisov, ale aj sledovanie web stránok s námetmi pre aktivity v školskom klube,ktoré ponúkajú návrhy a návody na inováciu aktivít

# Prílohy k Výchovnému programu ŠKD

Príloha č.1  **Školský poriadok ŠKD**

Príloha č.2 **Swot analýza**

Príloha č.3 **Časový rozvrh činnosti ŠKD**

Príloha č.4 **Dotazník na zisťovanie názorov žiakov na činnosť školského klubu detí**

Príloha č.1

Školský klub detí ako súčasť

ZŠ, Nám. A.H.Škultétyho 9, Veľký Krtíš

Školský poriadok ŠKD

**I. Všeobecné ustanovenie**

Školský poriadok ŠKD je základnou organizačnou a pracovno- právnou normou školy, ktorá je právnym subjektom ŠKD je súčasťou školy a plní úlohy v mimo vyučovacom čase.

**II. Riadenie a organizácia ŠKD**

1. Školský klub detí riadi vedúca ŠKD.

2. Činnosť ŠKD je zameraná na aktívne využívanie voľného času detí a riadi sa vypracovaným výchovným programom školského klubu .Príprava na vyučovanie sa riadi vypracovaným a schváleným výchovným plánom ŠKD.

3. Riaditeľ školy určuje počet oddelení podľa počtu prihlásených detí.

4. ŠKD je súčasťou školy.

**III. Prevádzka ŠKD**

1. ŠKD je v prevádzke spravidla celý školský rok, okrem dní pracovného pokoja a štátnych

sviatkov, denne od 6:00 hod. do 16:30 hod. ( 6:00 – 7:30 hod. ranný ŠKD, 11:40 – 16:30 hod. popoludňajší ŠKD).

2 . ŠKD sa riadi režimom dňa, ktorý je súčasťou vnútorného poriadku ŠKD.

3. VVČ sa realizuje podľa Výchovného programu.

**IV. Prihlasovanie dieťaťa do ŠKD**

Riaditeľ ZŠ, Námestie A. H. Škultétyho 9 vydáva nasledovné kritériá pre prijatie dieťaťa do ŠKD.

1. Dieťa sa do klubu prijíma na základe písomnej žiadosti

2. Deti sa do ŠKD prihlasujú vždy na jeden školský rok

3. Do klubu sa prednostne prijímajú deti nižších ročníkov, ktorí sú prihlásení na pravidelnú dochádzku.

**V. Dochádzka detí do ŠKD**

1. Do oddelení školského klubu detí budú prednostne prijímané deti mladšieho školského veku.

2. Rozsah dennej dochádzky, spôsob odchodu detí, prípadne záujmovú činnosť mimo ŠKD uvedie rodič na žiadosti zákonného zástupcu o prijatí do ŠKD. Zmeny v dochádzke je povinný oznámiť rodič písomne a pripojí sa k žiadosti.

3. Dieťa možno v priebehu školského roka prihlásiť a odhlásiť zo ŠKD písomnou žiadosťou.

4. Za príchod dieťaťa do rannej ŠKD v čase od 6,00 hod. -7,30 hod. je zodpovedný rodič.

5. Vychovávateľka uvoľní dieťa z ŠKD len na základe písomného vyžiadania rodiča. Dieťa preberá z ŠKD zákonný zástupca, alebo osoba poverená zákonným zástupcom, pokiaľ nie je v osobnom spise uvedený iný spôsob odchodu dieťaťa z ŠKD.

6. Ak odíde dieťa na písomnú žiadosť rodiča z ŠKD bez sprievodu , právnu zodpovednosť berie na seba rodič.

**VI. Starostlivosť o BOZP**

1. Za bezpečnosť detí počas celého ich pobytu v ŠKD zodpovedá vychovávateľka.

2. Prechod detí do ŠKD v rámci školy zabezpečuje vychovávateľka, prípadne zastupujúci učiteľ.

3. Ak sú vytvorené oddelenia z viacerých tried, zabezpečuje prechod detí po dohode s vychovávateľkou učiteľ, ktorý má poslednú vyučovaciu hodinu.

4. Pri hrách a iných činnostiach je vychovávateľka povinná poučiť deti o bezpečnosti.

5. Pri činnostiach organizovaných mimo objektu školy môže mať vychovávateľka najviac 26 detí.

Ak sa výchovno-vzdelávacia činnosť klubu organizuje mimo priestorov klubu, najvyšší počet detí, za ktoré zodpovedá jeden vychovávateľ alebo jeden učiteľ, ktorý si dopĺňa základný úväzok výkonom pracovnej činnosti vychovávateľa, je rovnaký ako počet detí v jednom oddelení klubu podľa [*§ 114 ods. 2 zákona*](https://www.slov-lex.sk/pravne-predpisy/SK/ZZ/2008/245/#paragraf-114.odsek-2).

6. V prípade úrazu poskytne vychovávateľka prvú pomoc, oznámi ho zákonnému zátupcovi dieťaťa a vedeniu školy a napíše o ňom záznam.

7. Zakazuje sa používanie mobilných telefónov počas činnosti školského klubu. / Použiť ho možno len vo výnimočnej situácii s dovolením vychovávateľky./

8. Dieťa v školskom klube musí byť riadne prezuté.

9. Ak zistí vychovávateľka u dieťaťa nevoľnosť, teplotu a pod., upovedomí o tom rodičov/telefonicky/.

10. Podávanie akýchkoľvek liekov s výnimkou chronického ochorenia je zakázané.

**VII. Príspevok na úhradu za pobyt dieťaťa v ŠKD**

1. Výšku mesačného príspevku za pobyt dieťaťa v ŠKD určuje zriaďovateľ Mesto Veľký Krtíš.

2. Príspevok uhrádza zákonný zástupca/cez EDUPAGE modul platby/ - mesačne /15 € a 10 € dieťa v hmotnej núdzi/najneskôr do 10. dňa príslušného kalendárneho mesiaca/. Ak nebude príspevok uhradený, bude rodič po10.dni v mesiaci na túto skutočnosť upozornený a dieťa vyradené zo školského klubu

3. Po predložení dokladov o sociálnej podpore, môže riaditeľ školy rozhodnúť o znížení

príspevku za pobyt dieťaťa v ŠKD.

4. Poplatok sa platí nezávisle od času a počtu dní, ktoré dieťa strávi v ŠKD.

5. Ak rodič odhlási dieťa zo ŠKD v priebehu mesiaca, nemá nárok na vrátenie príspevku.

6. Pokiaľ zákonný zástupca dieťaťa neuhradí stanovený príspevok za pobyt dieťaťa v ŠKD a boli využité všetky primerane dostupné spôsoby na zabezpečenie úhrady, rozhodne vedenie školy o ďalšom postupe.

**VIII. Práva a povinnosti dieťaťa**

**Dieťa má právo na :**

a) rovnoprávny prístup k výchove a vzdelávaniu

c) individuálny prístup rešpektujúci jeho schopnosti a možnosti, nadanie a zdravotný stav

v rozsahu ustanovenom týmto zákonom

d) úctu k jeho vierovyznaniu, svetonázoru, národnostnej a etnickej príslušnosti

e) poskytovanie poradenstva a služieb spojených s výchovou

f) výchovu a vzdelávanie v bezpenom a hygienicky vyhovujúcom prostredí

g) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny

h) úctu k svojej osobe a na zabezpečenie ochrany proti fyzickému, psychickému a sexuálnemu násiliu,

i) na slobodnú voľbu krúžkov v súlade so svojimi možnosťami, záujmami a záľubami v

rozsahu ustanovenom výchovným programom

j) na informácie týkajúce sa jeho osoby a jeho výchovno-vzdelávacích výsledkov

**Dieťa je povinné :**

a) neobmedzovať svojím konaním práva ostatných osôb zúčastňujúcich sa výchovy a vzdelávania

b) dodržiavať školský poriadok školy a ďalšie vnútorné predpisy školy alebo školského

zariadenia

c) chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie

d) chrániť pred poškodením učebnice, učebné texty a učebné pomôcky, ktoré im boli bezplatne zapožičané

e) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní

g) rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi

**IX. Výchovná a vzdelávacia činnosť**

1. Výchovnú a vzdelávaciu činnosť ŠKD vykonávajú pedagogickí zamestnanci- vychovávateľky. Deti vedú k samostatnosti, disciplinovanému správaniu a kultúrnemu stravovaniu sa v školskej jedálni.

2. Po dohode s rodičmi detí, vychovávateľky venujú náležitú pozornosť príprave na vyučovanie. Deti podľa pokynov vychovávateľky vypracúvajú úlohy a hravou formou opakujú učivo.

3.Vychovávateľky 1. ročníka učia deti samostatnosti pri stolovaní, základné hygienické návyky, samoobslužné práce v školskej jedálni.

4.Záujmová činnosť sa uskutočňuje v záujmových útvaroch krátkodobého a dlhodobého charakteru, pričom sa umožňuje účasť aj na iných formách záujmovej činnosti v škole i mimo školy.

5. V telovýchovnej ,zdravotnej a športovej oblasti vychovávateľky vychádzkami , výletmi, športom a cvičením umožňujú deťom čo najviac voľného času stráviť pohybom a pobytom na čerstvom vzduchu a takto sa starať o dobrý telesný rozvoj detí.

6. ŠKD organizuje rôzne kultúrne a spoločenské podujatia

7. Na záujmovú, telovýchovnú, zdravotnú a športovú činnosť sa využíva telocvičňa, multifunkčnéihrisko,školský dvor ŠKD,dopravné ihrisko školy a iné objekty školy.

**X. Záverečné ustanovenie**

Dodržiavanie školského poriadku ŠKD je záväzné pre všetky deti zapísané do ŠKD. Podľa tohto školského poriadku ŠKD sa postupuje s účinnosťou od 5.septembra 2023.

Príloha č.2

**SWOT analýza ŠKD**

|  |  |
| --- | --- |
| ***Silné stránky*** | ***Slabé stránky*** |
| Kvalifikovanosť pedagogických pracovníkov/vychovávateliek/  Dobré tech. - materiálne vybavenie školy  Vonkajšie ihrisko ŠKD/preliezky…/  Dobrá komunikácia medzi vychovávateľkami  a vedením školy  Vzdelávanie pedagogických pracovníkov-vychovávateliek  Prezentácia na verejnosti- vystúpenia, spoločný  program  Vhodné podmienky na šport  Prevádzka od 6.00hod.-16.30hod.  Klubová činnosť  Stravovací system-výber z dvoch druhov jedál/čipovací system/  Spolupráca so ZRPŠ  Letná škola- prevádzka ŠKD počas letných prázdnin | Činnosť ŠKD v kmeňových triedach školy  Nízky príspevok zo ZRPŠ na činnosť oddelení  Samostatná miestnosť na prezentáciu vystúpení detí v ŠKD |
| ***Príležitosti*** | ***Riziká*** |
| Príležitosti na vzdelávanie pedagogických  pracovníkov  Pracovné stretnutia  Hľadanie sponzorov  Zapájanie sa do projektov  Samostatné priestory pre činnosť ŠKD | Zvyšujúce poplatky za ŠKD  Zvyšujúca sa nezamestnanosť  Migrácia obyvateľstva-sťahovanie sa za prácou  Nízka pôrodnosť detí v okrese |

Z výsledkov SWOT analýzy vieme o silných a slabých stránkach ŠKD.

Príloha č.3

**Časový rozvrh činnosti ŠKD**

6.00 hod.- 7,30 hod.- ranný klub / hry s hračkami, voľné a individuálne hry/

11. 40 hod.- 12.35 hod.

* Príchod detí do ŠKD
* Psychohygiena-hra na koberci
* Osobná hygiena

12.45 hod. – 13.15hod. Obed

13.15 hod. – 13.20 hod.presuny do tried

13.20 hod.- 14.40 hod. Hry na školskom dvore

14.40 hod.- 15.30 hod. Príprava na vyučovanie/individuálne vypracovanie D.Ú/

15.30 hod.- 16.00 hod. Hry

16.00 hod.- 16.30 hod.presun a pobyt v rannom klube

Rozvrh týždennej činnosti v ŠKD majú jednotlivé oddelenia časovo prispôsobené k ukončeniu vyučovania. Je umiestnený na viditeľnom mieste triedy ŠKD a zverejnený na web stránke školy.

Príloha č.4

**DOTAZNÍK NA ZISŤOVANIE NÁZOROV ŽIAKOV NA ČINNOSŤ ŠKOLSKÉHO KLUBU DE**

1. Školský klub detí navštevuješ preto, lebo

1. chcú to Tvoji rodičia
2. páčia sa Ti aktivity, ktoré školský klub detí ponúka
3. chodia tam Tvoji kamaráti, preto chceš byť s nimi
4. chceš rozumne využívať svoj voľný čas
5. iné : .....................................

2. S hračkami, pomôckami a celkovým materiálnym vybavením

školského klubu detí si

1. veľmi spokojný
2. málo spokojný
3. nespokojný

3. Aká atmosféra je vytvorená v školskom klube detí pri realizovaní

rôznych činností a aktivít?

1. príjemná, pokojná
2. niekedy pokojná
3. nepokojná, krik, hluk

4. Aké máš pocity, keď si v školskom klube detí?

1. príjemné, si s kamarátmi, vždy sa niečo nové naučíš
2. niekedy si rád/a v školskom klube detí, inokedy nie
3. nepríjemné, chodíš tam nasilu

5. Prevažná väčšina aktivít a hier, ktoré ponúka školský klub detí sa

Ti

1. veľmi páči
2. väčšinou páči
3. niekedy páči
4. nepáči

6. Hry, ktoré si sa naučil v školskom klube detí sa hráš i doma so

súrodencami

1. takmer vždy
2. často
3. niekedy
4. nikdy

7. Tieto hry sú pre Teba

1. všetky zaujímavé
2. niektoré zaujímavé
3. nezaujímavé

8. Ktorá z činností školského klubu detí je pre Teba

najzaujímavejšia?

1. odpočinková činnosť
2. rekreačná činnosť
3. záujmová činnosť
4. sebaobslužná a spoločensky prospešná činnosť
5. príprava na vyučovanie
6. ani jedna nie je zaujímavá

9. Ako najradšej tráviš čas pri odpočinkovej činnosti?

1. ležíš na koberci alebo ležadle
2. počúvaš hudbu
3. čítaš si detskú literatúru
4. chodíš na prechádzky
5. hráš sa s hračkami, ktoré sú v školskom klube detí
6. rozprávaš sa s vychovávateľom
7. iné : .......................................

10. Čo najradšej robíš pri rekreačnej činnosti?

1. chodíš na vychádzky
2. obľubuješ sezónne činnosti (plávanie, lyžovanie, sánkovanie)
3. chodíš do parku, na hojdačky, preliezačky
4. športuješ – beháš, skáčeš, pretekáš sa so spolužiakmi
5. hráš sa s bábikami, so stavebnicami
6. hráš sa s kamarátmi hry v prírode
7. iné : .......................................

11. Ktorá záujmová činnosť v školskom klube detí je pre Teba

najzaujímavejšia?

1. komunikácia a práca s informáciami (výstavka ovocia, zeleniny, poznávanie

ľudových tradícií a i.)

1. zdravie a subjektívna pohoda (športová činnosť)
2. sebarozvoj a svet práce (zhotovovanie darčekov, vyrábanie

rôznych prekvapení, hry so stavebnicami a i.)

1. kultúra a umenie (kreslenie, maľovanie, spev, tanec, hudobné nástroje, čítanie rozprávok, básničiek, návšteva

knižnice a i.)

1. spoločnosť a príroda (spoznávanie okolia, ochrana životného

prostredia, doprava, dopravné značky, cestovanie dopravnými

prostriedkami a i.)

1. ani jedna nie je zaujímavá

12. Napíš, ktorý záujmový krúžok navštevuješ

.........................................

13. Chodíš do záujmového krúžku pravidelne?

1. takmer vždy
2. niekedy
3. skoro nikdy

14. Čo Ťa najviac zaujíma pri realizovaní sebaobslužnej a

spoločensky prospešnej činnosti?

1. upevňovanie hygienických návykov (osobná hygiena, správne stolovanie a i.)
2. pomáhanie ľuďom
3. zapájanie sa do zberu papiera a iných surovín
4. príprava kultúrnych podujatí
5. ochrana životného prostredia
6. staranie sa o čistotu a poriadok v školskom klube detí
7. iné : .......................................

15. Ktorá didaktická hra pri príprave na vyučovanie je pre

Teba najzaujímavejšia?

1. didaktické hry na počítači
2. tajničky, osemsmerovky, krížovky
3. práca s knihami, časopismi, encyklopédiami
4. riešenie rôznych logických úloh v skupinách
5. samostatné riešenie logických úloh
6. didaktické hry s celou triedou (Z kúta do kúta, Nevedko a i.)
7. ani jedna nie je zaujímavá

16. Pri príprave na vyučovanie na nasledujúci deň máš v školskom

klube detí

1. dostatok času
2. málo času
3. nedostatok času